Verdenscup-comeback for Romøren
Romøren måtte stå over rennene i Zakopane og Sapporo, men har gjort en god jobb under trening. - Bjørn Einar har imponert veldig i både Midtstubakken og Vikersund sist uke. For øyeblikket gjør han tingene veldig bra i bakken, og vi får håpe han får det ut i helgens renn også, sier landslagstrener Alexander Stöckl. Stöckl er veldig godt fornøyd med de norske hoppernes innsats i helgens verdenscuprenn i Sapporo. - Spesielt Vegard (Haukø Sklett) imponerer stort om dagen. Han har tatt steg hele tiden og har hoppet på seg en stor porsjon selvtillit. Anders gjorde en feil (førstehoppet søndag), ellers var han veldig stabil. Flere av de andre ungguttene imponerte også, sier Stöckl. Landslagstreneren er optimist med tanke på kommende helgs renn i Predazzo, som er neste års VM-arena. - Dette blir en god generalprøve foran neste års VM. Hele laget viser meget gode takter om dagen, og vi er et fantastisk team. Det blir fint å teste bakken i Val di Fiemme, og at vi får prøvd den i rennsituasjon, sier østerrikeren.Anders Bardal (Steinkjer), Rune Velta (Lommedalen), Bjørn Einar Romøren (Øvrevoll Hosle), Vegard Haukø Sklett (Grong), Atle Pedersen Rønsen (Eidsvoll), Kenneth Gangnes (Kolbukameratene), Andreas Stjernen (Sprova).Anette Sagen (Helfjell), Gyda Enger (Hernes), Line Jahr (Vikersund), Maren Lundby (Kolkukameratene), Jenny Synnøve Hagemoen (Gausdal), Synne Steen Hansen (Pors)
Bjørn Einar Romøren er tilbake i verdenscupen etter to uker med trening i hjemlige omgivelser.